Pohjois-Pohjanmaan urheilu

Tämä artikkeli käsittelee urheilua Pohjois-Pohjanmaan maakunnassa poislukien Oulun kaupunki, jota käsitellään omassa artikkelissaan. Olympialaisurheilijoiden määrällä mitattuna Pohjois-Pohjanmaan merkittävimpiä urheiluseuroja ovat Kuusamon Erä-Veikot (7 olympiaedustajaa), Alavieskan Viri (4 olympiaedustajaa), Nivalan Urheilijat ja Ylivieskan Kuula (3 olympiaedustajaa) sekä Kalajoen Junkkarit, Muhoksen Voitto ja Haapajärven Kiilat (2 olympiaedustajaa).
Historia.
Voimistelu-, paini- ja yleisurheilu alkoi Pohjois-Suomessa viritä voimakkaana vasta 1800-luvun lopussa lopussa. Ensimmäisenä perustettin Tyrnävän nuorisoseuran voimisteluosasto vuonna 1900. Kokoavaksi ja herättäväksi muodostui maaseudun kannalta Limingan kansanopiston (1892) toiminta, erityisesti sen johtajan Kaarlo Kerkkosen määrätietoinen työ voimistelun ja urheilun hyväksi. Kerrkosen aloitteesta Pohjanmaan ensimmäiset voimistelu- ja urheilujuhlat pidettiin Oulussa vuonna 1902. Samaan aikaan perustettiin rahasto kansan voimistelun edistämiseksi Oulun läänissä. Suurlakon jälkeen voi havaita, että myös Pohjois-Pohjanmaan rintamaiden maaton väestö sekä väestökeskusten työväki oli lämmennyt uudenaikaiselle liikunta-aatteelle.
Yleisurheilu.
Pohjois-Pohjanmaan merkittävimpiä yleisurheiluseuroja ovat Limingan Niittomiehet ja Pudasjärven Urheilijat, jotka luokitellaan toiseksi korkeimmalle tasolle yleisurheilun Ykkösliigaan. LNM:llä oli vuonna 2024 yhteensä 85 luokkaurheilijaa ja Pudasjärven Urheilijoilla 78 luokkaurheilijaa.
Palloilulajit.
Pesäpallo.
Pohjois-Pohjanman menestynein pesäpalloseura on Pattijoen Urheilijat. Pattijoen Urheilijat on pelannut miesten Superpesiksessä 30 kauden ja naisten pääsarjassa neljän kauden ajan. Seura on voittanut yhden Suomen mestaruuden ja yhden naisten Suomen mestaruuden.
Pattijoen Urheilijoiden lisäksi muita pääsarjassa pelanneita pohjoispohjalaisia seuroja ovat olleet Kempeleen Kiri (8 kautta miesten pääsarjassa ja 12 kautta naisten pääsarjassa), Muhoksen Pallo-Salamat (3 kautta), Haapajärven Pesä-Kiilat (3 kautta), Muhoksen Urheilijat (3 kautta) sekä Iin Urheilijat (1 kausi). Naisten pääsarjassa on pelannut lisäksi Tyrnävän Tempaus yhdeksän kauden ajan.
Pesäpallon arvo-ottelu, Itä-Länsi, on pelattu Pohjois-Pohjanmaalla Raahessa vuonna 2008.
Jalkapallo.
Pohjois-Pohjanmaalla ei ole pelattu jalkapalloa miesten pääsarjatasolla. Parhaiten menestynyt pohjoispohjalaisseura on Ylivieskan Pallo, joka pelasi kolmanneksi korkeimmalla sarjatasolla yhteensä 15 kauden ajan.
Lentopallo.
Pohjois-Pohjanmaan menestyneimmät lentopalloseurat ovat Kempeleen Lentopallo sekä LiigaSärkät Kalajoelta. Kempeleen Lentopallo on pelannut miesten pääsarjassa kolmen kauden ajan ja LiigaSärkät yhden kauden ajan.
Talviurheilu.
Hiihto.
Huippu-urheilutasolla merkittävimpiä pohjoispohjalaisia hiihtoseuroja ovat hiihtoliiton valioluokkaan kuuluvat Ylivieskan Kuula ja Taivalkosken Metsä-Veikot 84 sekä I-luokkaan kuuluvat Pohti Ski Team, Team Skiers ja Kuusamon Erä-Veikot.
Harraste- ja nuorisotoimintaan erikoituneita I-luokkaan kuuluvia hiihtoseuroja ovat Limingan Niittomiehet, Kalajoen Junkkarit, Iin Hiihtoseura, Himangan Urheilijat, Reisjärven Pilke, Kempeleen Pyrintö, Haapajärven Kiilat, Sievin Sisu, Kempeleen Kiri, Nivalan Urheilijat, Lamminahon Ahto, Utajärven Urheilijat, Tupoksen Tuisku sekä raahelaiset Saloisten Reipas ja Saloisten Salama.
II-luokkaan kuuluvia nuoriso- ja harrasteseuroja ovat Pyhäjärven Pohti, Iin Urheilijat, Kestilän Kisa-Veikot, Oulaisten Huima, Kempeleen Maratonklubi, Pudasjärven Urheilijat, Pulkkilan Ponsi, Alavieskan Viri, Kuivaniemen Yritys Iistä, Laitasaaren Veto Muhokselta, Oulaisten Taru sekä Yli-Iin Naseva.